《和张梅深四首 其三》
宋代·毛珝

我策曾无一策长，一生蚁踏历间忙。持经佛寺新投社，寄食田家旧筑场。

古剑放教龙逐伴，残书分与蠹餐香。不愁死去无名在，化作千年老鹤裳。

作者简介：毛珝，字元白，号吾竹，三衢（令浙江衢州）人。有诗名于端平年间，著有《吾竹小稿》一卷，李龚为之作序，比之为唐诗人沈千运，约略可知其人生平风貌。事见宋·李龚《吾竹小稿序》。